EPG โบรกฯส่องมีลุ้นไปต่อเป้า13.5บ.รับอานิสงค์น้ำมันต่ำ-ศก.สหรัฐฯฟื้นตัว
EPG รูปแบบราคาดีดพ้นแนวต้าน 12 บาท เป็นจังหวะเก็งกำไรตาม มีโอกาสปรับขึ้นทดสอบแนวต้านแรกที่ 13.2 บาท หากผ่านได้มีโอกาสทดสอบแนวต้านถัดไปที่บริเวณ ±14 บาท เป็นจุดขายล๊อกกำไรและในเชิงพื้นฐาน คาดได้อานิสงค์จากราคาน้ำมันต่ำ ส่งผลให้ราคาเม็ดพลาสติกที่เป็นต้นทุนหลัก และเศรษฐกิจสหรัฐฯฟื้นตัว

21 ธ.ค. 2558

บล.เคจีไอ ระบุในบทวิเคราะห์ (21 ธ.ค.) ว่า บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG (เป้า Consensus 13.5 บาท) 1) รูปแบบราคาดีดพ้นแนวต้าน 12 บาท เป็นจังหวะเก็งกำไรตาม มีโอกาสปรับขึ้นทดสอบแนวต้านแรกที่ 13.2 บาท หากผ่านได้มีโอกาสทดสอบแนวต้านถัดไปที่บริเวณ ±14 บาท เป็นจุดขายล๊อกกำไร
2) ในเชิงพื้นฐาน คาดได้อานิสงค์จาก i) ราคาน้ำมันต่ำ ส่งผลให้ราคาเม็ดพลาสติกที่เป็นต้นทุนหลักลดลง (คาดอัตรากำไรขั้นต้นยืนได้สูงกว่า 35% ในครึ่งหลังปี 58/59 ปิดงบเดือน มี.ค.) ii) เศรษฐกิจสหรัฐฯฟื้นตัว (สะท้อนจากการที่ FED ขึ้นดอกเบี้ยนโยบาย) ส่งผลบวกต่อความต้องการสินค้า (ฉนวนยาง + ชิ้นส่วนยานยนต์ ที่ EPG เน้นส่งออกเป็นหลัก) … สำหรับหุ้นที่ผลิตพลาสติกคาดจะได้อานิสงค์จากต้นทุนเม็ดพลาสติกราคาต่ำไปด้วย อาทิ TPAC, PJW เป็นต้น 
 